Bekende se noue ontkoming toe plafon inval | Maroela Media
Die gedeelte van die plafon van die News Cafe wat ineengestort het. Foto: Via Jeremy Mansfield op Facebook.
Mansfield het op sy Facebook-blad geskryf hy was net links van waar die plafon ingeval het. Volgens Mansfield het hy 'n sny aan sy voet opgedoen en is sy rug seer nadat hy uit die pad geduik het.
Varina Singh, die News Cafe-groep se bemarkingsbestuurder, het aan Maroela Media bevestig dat 'n voorval by dié eet-en-kuierplek plaasgevind het.
Jeremy Mansfield. Foto: Facebook
"Daar word tans opknappingswerk by ons Woodmead-winkel gedoen en ons kan bevestig dat 'n gedeelte van die plafon omstreeks 11:00 ineengestort het," het Singh gesê.
"Ons is in verbinding met die konstruksiemaatskappy wat verantwoordelik is vir die opknappingswerk en estetiese veranderinge. Ons weet nog nie wat tot die ineenstorting gelei het nie en wag vir 'n volledige verslag van dié maatskappy."
Sy het gesê die gedeelte waar die plafon ingestort het, was afgesper aangesien konstruksiewerkers daar gewerk het, en geen klant is dus direk beseer nie. Die konstruksie-ontwerper is wel beseer en na 'n hospitaal geneem vir behandeling.
"Daar was altesaam 15 gaste in die restaurant toe die voorval plaasgevind het. Gelukkig is niemand van hulle ernstig beseer nie. Ons simpatiseer met die ontwerper en wens hom 'n spoedige herstel toe."
Sy het onvoorwaardelik omverskoning gevra vir die klante wat deur die voorval verontrief en getraumatiseerd is.
"Veiligheid is vir ons van kardinale belang. Die Woodmead-winkel gaan tydelik vir die publiek en werkers gesluit word totdat 'n onafhanklike ingenieurskonsultant die restaurant evalueer en veilig verklaar."
Hy is steeds 'n omroeper redaksie – so ver ek weet is hy een van die eienaars en omroepers van Hot 91.9 FM?
Mens vra "om verskoning". Twee woorde. Nie "omverskoning" nie.
Mens is daar 11uur die oggend en wil eintlik begin drink…nou ja, toe gee hulle jou n rede om te drink!